LidanRubinov/Halacha-QA huggingface dataset:
שאלה: כשרות באירופה: חברים שלי רוצים לנסוע לטיול בשוויץ ובהונגריה. ניסיתי לשכנע אותם בכמה טיעונים שעדיף לטייל בארץ. האם יש לכם אמירה ברורה לגבי רמת הכשרות במסעדות ובבתי מלון יהודיים באירופה? יש לציין שחברים אלה נסמכים על דרכי החשיבה והמידע החרדיים. האם יש מאמרים וסקירות על מצב הכשרות באירופה מרבנים חרדיים ידועים מהארץ.
תשובה: יש כבר מקומות רבים עם כשרות מהדרין. צריך לשאול יודעי דבר בכל מקום שרוצים להגיע אליו. אולם בהרבה מקומות הבישול הוא רק לפי הרמ"א.
שאלה: מטרת בריאת העולם: הרב אני לא יודע לגמרי איך לשאול את זה אבל בשביל מה ה ברא את העולם? כלומר, מה ה רוצה שנעשה בשבילו? מה הכוונה שאנחנו משמחים את ה, וגורמים לו נחת רוח, מכעיסים את ה וכו - אנחנו ברמה שאנחנו יכולים לגרום שמחה לה?! וגם האלה שאומרים צריך קצת ללמוד תורה, קצת לשחק, קצת להיות עם חברים וכו? אם באמת מטרת העולם להתקדם אז מה הקשר של משחקים? ללמוד תורה זה מובן, להיות עם חברים שבשביל גמילות חסד, ואהבת לרעך כמוך וכו אבל מה הקשר בלשחק כדורסל? וגם מה האישיות שהתורה רוצה לפתח מהאדם? אשמח לתשובה מפורטת שתסביר טוב את העניין. אשמח גם לדעת על מקורות וספרים לעיין בהם בנושא מראש
תשובה: אתה שואל שאלות מצוינות! התשובות לשאלות אלו עמוקות מאוד. עסקו בכל גדולי ישראל: רב סעדיה גאון, רבי משה בן מימון, רבי יהודה הלוי. גם גדולי הקבלה והחסידות, וגם חכמים מהשנים האחרונות. לשאלה  למה נברא העולם  יש תשובות פשוטות ויש העמקה נוספת עוד ועוד בעניין זה. באופן בסיסי נאמר שד  ברא את העולם כדי לבטא את מידת החסד האלוקית. כך מסופר בתורה: בסוף כל יום בריאה נאמר שד  ראה  כי טוב. ד  רוצה עולם יותר ויותר טוב. לפיכך כשאנחנו עושים טוב, אנחנו מבינים שזה משמח ועושה נחת רוח לד. הרעיון שד   שמח  ויש לו  נחת רוח  - מאוד לא מדויק, ד  נמצא מעל ומעבר לשמחה ונחת רוח, אבל אנחנו משתמשים בביטויים אנושיים כדי לצייר לעצמנו משהו שידבר אלינו, שנרגיש שעשינו דבר נכון. כך גם כשהתורה מתארת את ד   כועס  או  מתחרט  - זה לגמרי לא מדויק, אלא נועד  לסבר את האוזן  שלנו שתהיה לנו תחושה שפעלנו בדרך לא נכונה. בהמשך לרעיון שד  רוצה טוב לכולם, צריך להסביר מדוע יש בעולמנו כל כך הרבה רע, אבל זה כבר שייך להעמקה הנוספת שלא נכנס אליה כאן. על פי עקרונות אלו ה- נחת רוח  לד  מושגת בכל דבר טוב שעושים. לא רק לימוד תורה, תפילה וקיום מצוות אלא כל מעשה שמביא טוב לעולם: מדען שממציא משהו לטובת האנושות. שוטר שנלחם להפחית אלימות בארץ. לוחם שמביא יותר בטחון לאזרחי המדינה. סוחר שמביא סחורה טובה וזולה לאנשים וכד  באשר לרעיון של  קצת ומזה וקצת מזה, קצת תורה וקצת משחק וכו. הרמב"ם מסביר שאדם לא יכול לעסוק כל הזמן בדברים רוחניים (כמו שאי אפשר ללמוד שעות מתמטיקה בלי הפסקה) משחקים, שינה, אוכל, שיחה עם חברים - אלו הפסקות שנועדו לאוורר אותנו ולתת כוח להמשיך ולעשות את הדברים החשובים באמת. מכאן אתה יכול להבין שעדיף לשחק כדורסל במקום לצפות במשחק כדורסל בטלויזיה. כשאתה משחק אתה ממריץ ומחזק את הגוף והנפש שלך. כשאתה צופה במשחק אתה סתם מתנוון בגוף ובשכל. אתה גם צודק שבפעילות חברתית יש מרכיבים של חסד, כאשר משתפים את כולם, לא מעירים הערות ומחזקים כל חבר. כל מה שיוצר חבורה מגובשת ותומכת יש בו הוספת טוב לעולם. בכלל יש לשמחה כוח לעודד ולחזק אנשים, לכן יש לראות בכל מה שמעורר שמחה (כשרה וראויה) מעשה שהוא לרצון ד. לצערי, אני לא זוכר ספרים לגיל שלך שעוסקים בנושא זה.
שאלה: מאוהב במישהי מהשבט שלי: אז אני בן 15, ויש לי בשבט ילדה. אני נמצא בבני עקיבא כבר משבט ניצנים, אבל איתי בשבט יש ילדה שלפני שנה בערך חזרה משליחות בספרד. עכשיו היא התחברה לבנות שאני יותר קרוב אליהן משאר הבנות בשבט ולכן יצא לנו לדבר יותר, ולאט לאט התחלתי לאוהב אותה יותר ויותר עד שאני כבר מוצא את עצמי חושב על עתיד משותף לשנינו ביחד. הבעיה היא שלפני ההתרשמות שלי ממנה היא ילדה די שקטה ועדינה ומאוד בישנית לכן אני לא חושב שהיא ב"קטע" שלי. עם הזמן אני לא מפנים את זה שכנראה לא יהיה ביננו כלום אני רק מנסה לחשוב על עוד דרכים לדבר איתה ולהתקרב אליה (רגשית כמובן, שנינו שומרים נגיעה) וזה ממש מתסכל אותי לחשוב על זה שלא הולך לצאת מזה כלום כשאני חושב על הקשר ביננו אני לא חושב על זה בצורה מינית, להפך אני דווקא ממש מסתכל על הלב שלה ועל העדינות שלה מה אני צריך לעשות??
תשובה: יקירי! סליחה על האיחור בתשובה אתה מתאר מצב שבו יש ילדה מהשבט שחזרה משליחות ואתה חש אהבה כלפיה, ואתה מוצא את עצמך חושב על עתיד משותף ביניכם ואתה מתוסכל שהיא לא בקטע שלך ולמרות זאת אתה מחפש איך להתקרב אליה, יש לה עדינות ולב טוב. אני אפתח קודם בחשיבות האהבה, אהבה היא מאד הכרחית וחשובה, כל אדם רוצה שיאהבו אותו ושהוא יאהב אחרים, וזה באמת צורך והכרח גדול לכל אחד, חשוב לדעת שיש כל מיני סוגים ושלבים באהבה, יש אהבה של הורים ויש אהבה של ילדים, יש אהבה של משפחה, ויש אהבה של איש ואשתו, כל אהבה היא מגיעה בשלב שלה ובזמן שלה. חשוב שתבחין בין אהבה של זוגיות לבין אהבה של חברים, אהבה של זוגיות היא דורשת, אהבה של עתיד משותף זה אהבה של ברית, של בגרות נפשית, זה לא רק רגש וקסם, ולכן חשיבה על עתיד משותף יטעה אותך בקסמי שווא, וגם יבואו ההשוואות ומאד חבל שתתאכזב אח"כ, כי לרוב זה גם משאיר רשמים וצלקות מאהבה נכזבת. דבר נוסף, לא רק מצדה אלא גם מצדך, תתאר לך ומחר תבוא נערה אחרת שתתאהב בה יותר מהראשונה, ואז מה יהיה? או שתיפרד ממנה ותלך לשנייה או שתישאר מתוסכל מזה, ולכן הרגש הוא מבלבל והרבה פעמים גם מטעה והוא גם לא מחייב, לא אותך וגם לא אותה. למרות שאני מאד מבין אותך אתה צריך אהבה, אני באמת באמת אתך! אבל אני חושב שבגיל הזה לא בשלים מספיק, אתה כרגע בונה את עצמך, את האישיות שלך, את הזהות שלך, לא מספיק לב טוב ועדינות, זה מאד חשוב, לב טוב, מידות טובות, אבל זה עדיין לא בניין רוחני בנפש, ודבר נוסף ההתאהבות בגיל הזה, אתה גורם לעצמך לא להיות אתה, כלומר אתה תעשה הכול כדי לרצות אותה, לחשוב כמוה, זה מוציא את האדם מין העולם : ). וגם היא בונה את עצמה בגיל הזה, היא לא בנויה מספיק, היא גם צריכה לפתח את עצמה, והקשר האישי ביניכם לא יהיה בנוי כראוי ואף יפריע להתפתחות שלכם. מה שכן, קח צעד אחד אחורה, תתייחס אליה כמו כולם, כמו כל אחד ואחת בשבט, פשוט תנרמל את ההרגשה שלך כלפיה ותתרכז בפיתוח האישיות שלך, הכישרונות שלך הלימודים שלך ההדרכה שלך (אם אתה מדריך) התנדבויות, עשייה, חסד, לימוד תורה ואז בבוא הזמן הראוי והמתאים תפתח קשר אמתי וקיים לעד ותהיה שמח יותר ואוהב יותר, אולי זאת תהיה עדיין היא! מי יודע? חן ליצירת קשר במיל chencorcos gmail.com אשמח לדעת מה קורה אתך!
שאלה: רשת מנגל: הרב, אני חייל, החבר ה מתכננים מנגל. איך ניתן להשתמש ברשת מנגל של חבר שאיני בטוח האם הוא אוכל כשר? כל העניין גם ככה כרוך המאמץ מבחינתם, ולא כ"כ נעים לי. תורה רבה.
תשובה: בשעת הדחק, ואם אין ברירה אחרת (הטוב ביותר הוא פשוט להשיג רשת חליפית), ניתן לסמוך על הטוענים שאפשר להבעיר אש מתחת לרשת למשך כמה זמן, עד שהיא תתלהט לגמרי, ובזה להכשיר את הרשת. כאמור, בשעת הדחק בלבד.
שאלה: פסל תאילנדי: יש לי מחוץ לבית פסל תאילנדי עם פנים, גוף שלם, כובע נוצות, ותופס חפץ בידו. והבנתי ממכר שחזר בתשובה שיש אנשים מאמינים בזה, לא עלינו, עבודה זרה. האם מותר לשמור, לזרוק? מה ההלכה אומרת על כך?
תשובה: יש מהפוסקים שהקלו באופנים שונים של פסילת הצלם וכד, אולם כאן שמדובר על מלא קומתו וגם שכמותו נעבד, יש להשליכו לפח.
שאלה: התרת שבועה: אני אישה נשואה, ואתמול היה לי ריב עם ההורים שלי ומתוך הכעס אמרתי להם במילים האלו: אני נשבעת לכם שלא אבוא אליכם יותר לא השבת ולא אף פעם. אחרי שנרגעתי הצטערתי מאוד על מה שעשיתי ואמרתי, זה לא מגיע להם, הם אנשים מקסימים! האם אפשר להתיר שבועה כזו ואם כן איך? אודה לתשובה מהירה. אני בלחץ.
תשובה: אפשר להתיר שבועה ונדר, צריך לפנות לרב (בבית הכנסת שלכם או רב אחר שמוכר לך) הרב מבצע תהליך שנקרא  התרת נדר. עייני בקישור שמסביר את העניין
שאלה: נדר: בוקר טוב, רציתי לשאול, אם אני מתחיל נדר במילים נדר ש. זה נחשב ללשון נדר?
תשובה: צריך להיזהר מאוד בדיבור. נדר זו התחייבות מאוד משמעותית. לא צריך לחשוב במושגים שקשורים לנדר ולא לבטא שום דבר שמזכיר את המילים  נדר  ו- שבועה. בכל מקרה כדאי לפנות לרב ולתאר לו את כל הנושא - במידת הצורך הוא יעשה לכם  התרת נדרים.
שאלה: גזל: קרו לי 2 מקרים שקשורים לגזל: 1. הייתי עם הבית ספר באכסניה והיה בחדר ארון שהיה סגור במנעול רגיל. אני צריכה להתקשר לאכסניה ולשאול כמה המנעול עלה כדי לדעת כמה לשלם להם. יכול להיות שבגלל שהמנעול עלה כמה שקלים בודדים אז מי שידבר איתי בטלפון יגיד לי שאני לא צריכה לשלם. השאלה שלי היא האם במקרה כזה אני באמת לא צריכה לשם- שהרי יכול להיות שלעובד של האכסניה שענה לי בטלפון אין סמכות להגיד לי לא לשלם (כי לדוגמה הוא לא אחראי על הכספים של המקום)? 2. הייתי באכסנייה אחרת עם הבית ספר ובצהריים ראיתי שיש ין שלי חור קטן ואני לא יודעת האם החור היה לפני או שאני קרעתי את הסדין. השאלה שלי האם במקרה זה של ספק אני צריכה לשם על הסדין?
תשובה: יישר כוח על האחריות הגדולה להיזהר מהגזל. אנו יוצאים מנקודת הנחה כי האחריות לפעול לפי הסמכות מוטלת על העובדים, לאמור: אם העובד יאמר לך כי אין צורך לשלם על המנעול - אפשר לצאת מנקודת הנחה שזה בסמכותו. רק אם נראה בעליל שהוא חורג מסמכותו - אז צריך לעשות פעולות נוספות כדי לברר את דעת הבעלים. לגבי החור ין: אם זה ספק - יוצאים מנקודת הנחה שהחור הזה היה שם, בשל העובדה שאין שום סיבה להניח שהחור נגרם בגללך. ושוב יישר כוח
שאלה: נופש בבין המצרים: אנחנו רוצים לצאת לנופש משפחתי בתקופת בין המצרים (עדיין לא בשבוע של אב) רק לסופ"ש. האם מותר לטוס לחו"ל בתקופה זו? להיכנס לבריכה? לים?
תשובה: אין הלכות חתוכות בסוגיה זו. נהוג שלא רוחצים בים רחיצה של שמחה.
שאלה: מקווה למפחדת לצלול: אני נשואה 5 שנים, יש לי ילד בן 3 וחצי, לאחרונה חוויתי הריון מחוץ לרחם, אנחנו רוצים שוב לנסות להיכנס להריון ורציתי להתחיל במצוות מקווה, אני מפחדת מצלילה, יש לי פחד להכניס ראש לתוך המים, זה גורם לי ללחץ באוזניים ולסחרחורות, זאת אחת הסיבות שעד היום לא הלכתי כי לפני החתונה חטפתי סחרחורות מהמים ולחץ, בכיתי המון כי הרגשתי שטבעתי. מה ניתן לעשות? האם אפשר לטבול לבד? האם אפשר להכניס כמה שאפשר לא כולל כל הראש כולו למים וזה יחשב? האם טבילה יכולה להיות בים במקום במקווה?
תשובה: ישר כחך על ההחלטה הנכונה. טבילה לבד או בים יש בכך כמה בעיות, במיוחד אם עושים כן בקביעות. ודאי אסור לטבול כשמעט מהראש מחוץ למים. לכן תטבלי עם אשה שתכנס איתך למים במקווה, היא תסייע לך בכל השלבים בעדינות ובקצב שלך. לשם כך שוחחי עם הבלנית ובקשי סיוע והפניה למישהי שתוכל בת לעזור לך. אם היא אינה יכולה לסייע, צרי קשר עם מכון פועה שם עוסקים בפתרונות. בהצלחה
שאלה: שכר הכנסת ספר תורה: מה השכר של ההולך להכנסת ספר תורה?
תשובה: אני יודע רק חלק מהשכר שלו. אני יודע כי על הארץ הוא מקבל שכר מעצם העובדה שהוא זכה להקדיש מזמנו כדי לכבד את התורה - וקשה למצוא שכר גדול מהשכר שזוכים לכבד את התורה. ולגבי מה קורה בשמיים ומה שכרו שם - אין לי מושג. והרבה שמחת תורה
שאלה: תפילת עמידה: רציתי לשאול מתי אפשר לענות בתפילת העמידה על דברים שבקדושה וכן על קדיש. האם לפני "יהיו לרצון" הראשון או השני או אחרי? ב
תשובה: בברכות העמידה לא עונים על דברים שבקדושה, אלא שכשמגיע החזן לקדושה שותקים ומכוונים לצאת ידי חובה באמירת החזן. אחרי ה"יהיו לרצון" הראשון ניתן לענות אמן לדברים שבקדושה.
שאלה: עבודה בפארק מחלל שבת: זאתי בטח שאלה טיפשית, מותר לעבוד באיזה פארק שפותח בשבת? אני רק רוצה להיות בטוח
תשובה: מותר, אם אינך עובד בשבת ואינך נהנה מכך שהמקום פתוח בשבת. ומידת חסידות, שלא לעבוד שם.
שאלה: נכשלת בצניעות: הרב, אני בת 19 דתיה שומרת שבת ומשתדלת את המצוות. מעציב אותי שאני נכשלת ביצר הרע שלי. אני מאוד רוצה בן זוג ומישהו להתחתן איתו ויוצא שאני מתלבשת לא כל כך צנוע כי ככה אני מרגישה עם יותר בטחון ויותר מושכת. בנוסף אחת הסיבות שאני מאוד רוצה בן זוג כי אני מאוד מינית וכל כך קשה לי לעצור את עצמי, בזמן האחרון הידרדרתי וגלשתי באתרים גסים. אני מתביישת בעצמי ויודעת שמה שאני עושה זה לא הדרך הישרה בכלל. אני מרגישה שאני כלואה איך אוכל לשלוט בעצמי אם יעבור הרבה זמן עד שאמצא בן זוג המתאים. אני מרגישה שזהו המכשול העיקרי שלי בהתקרבות לקב ה, בבקשה עזור לי, ויום טוב.
תשובה: נא לשאול אשת חינוך יראת שמים, כגון הגב  סיסי שלקובסקי מירושלים. אין זה צנוע שרב יעסוק בשאלות שיסודן אינו הלכתי, הנוגעות למיניות נשית. בהצלחה
שאלה: לטוס בשנת אבל: הרב, אמא שלי השנה באבל על מות סבתי ז ל. היא נפטרה באלול שעבר (כמעט לפני שנה) והיא נימנעה ממסיבות וממוזיקה כל השנה. אנחנו רוצים החופש לטוס לחופשה משפחתית בח ול. לא יצאנו הרבה מאוד זמן ביחד ועכשיו יש לנו משאבים לשלם. האם מותר לה לסוע? ויום טוב.
תשובה: מותר, ובלבד שתשמור שם על מנהגי האבלות של יב חודש
שאלה: צליית כבד: האם בצליית כבד ברשת מיוחדת, ע"ג מנגל גז, האם הרשת הבסיסית של המנגל נטרפת? האם ניתן מיד לצלות עליה עוף ללא הכשרה?
שאלה: החלפת שם: יש מישהו בשם דותן שממש לא מתחבר לשם שלו ורוצה להחליף לשם טופז. מה לומר לו?
תשובה: ב"ה ראשית עדיף שהוא ישאל. דבר שני על מה ולמה הוא לא "מתחבר"? מה קרה? מה מפריע לו? ומה זה קשור לשם שלו? למה שלא יחליף נעליים במקום להחליף את השם? למה שלא ישנה את הרכב התזונה שלו? אולי מזג האוויר משפיע עליו? בקיצור צריך לברר מה הבעיה. דבר שלישי לך אני אומר - שהרגשות לא טובות נובעות ממחשבות לא טובות. אם הוא יחשוב טוב אז יהיה לו טוב. בזה זה תלוי.אם הוא יקבל את עצמו כמו שברא אותו אלוקים ואם הוא יאהב את עצמו לפני שהוא יוהב את חבריו ובני משפחתו הרי שמחשבתו בלבד תוביל לשינוי. שכך אמר רבי עקיבא ואהבת לרעך כמוך. קודם תקבל את עצמיך איך שבראך ה  על הטוב והפחות טוב שבך ואח"כ תצליח לקבל את האחר כמו שהוא. ואחרי המחשבות יש קיווי של תפילה ובקשה לבורא עולם. תפילה שנובעת מעומק הלב יכולה לשנות מציאות!! כן,כן המציאות משתנה בעקבות תפילה. ואם הוא מתפלל על חברו שצריך את אותו הדבר הוא זה שיענו לו מהשמיים תחילה. שינוי שם מבצעים רק במקרים קיצוניים כגון שאדם ח"ו שוכב על ערש דוי "וכולי הייא ואולי". עוזיאל אליהו,.
שאלה: שחייה מעורבת: רציתי לשאול אני ילד בן 15 וכל החברים שלי הולכים לשחות בים מעורב אני אישית מעדיף מאוד לא ללכת לים מעורב אבל לפעמים אני נכשל בזה אתה יכול אולי להגיד לי מה הטעם לאיסור שחייה מעורבת ואולי לתת לי עצה איך להיכשל בזה פחות? ב י
תשובה: לך מאז בר המצווה אתה אחראי למעשיך ולא יתכן שתגרר אחרי חבריך. - עליך לעמוד ברשות עצמך. אין סיבה לעבור על שום איסור תורה ים או בריכה מעורבת אסור לך להמצא במקום כזה. אסור לך לראות אישה שאינה לבושה בלבוש מלא. ואם אתה יודע על מקום בו יש נשים במצב כזה חובתך ללכת למקום אחר. לכן אסור ללכת למקומות אלו בכל מקרה ובכל מצב. כיצד להתגבר 1. תבין את חומרת האיסור (יותר חמור מנסיעה בשבת) 2. תקבל עליך את חובותיך - לקיים את דבר ה  בכל מקרה ובכל מצב. 3. תתרחק גם מאיזור קרובים, מאנשים שהולכים למקומות כאלו (הם לא חברים לענין מקומות בילוי ) בהצלחה דוד לוי 098987548
שאלה: אדום אדום חלק: האם הכשרות בבשר החלק של תנובה אדום אדום חלק היא בהשגחת הרב מחפוד?
תשובה: כן
שאלה: פונדקאות המשך: הרב, אנו שולחים את השאלה שוב כי השאלה ששלחנו לא התקבלה. בתחילת שבוע שאלנו לגבי האפשרות שאישה נשואה תהיה פונדקאית ולבקשת הרב אנו מרחיבים מעט בנושא המניעים. נושא הפוריות בוער אצל אשתי כבר שנים רבות ולכן מבחינתה לאחר ששמעה על "הפונדקאות" היה זה אך טבעי שהיא תנסה לקחת חלק בדבר זה. כאשר העניין עלה לדיון בינינו גם אני התחברתי לעוצמה הרבה שיש במעשה זה והתחלנו לבדוק את העניין.בקיצור, המניע הוא רצון אמיתי לעזור למי שהולדת ילדים זה מעשה כמעט בלתי אפשרי בשבילו. יש להדגיש, שהעניין הכלכלי אינו מהווה מניע. בנוסף, רציתי לשאול על מילותיו של הרב "שהדבר מותר בשעת הדחק". מה בדיוק הכוונה? תמיד פונדקאות נעשית כאשר האישה נמצאת במצב "דחוק" והיא, כפי הנראה, איננה מסוגלת ללדת בדרך הטבע? במיוחד לאור העובדה שקיים בארץ מחסור בנשים רווקות פונדקאיות. ב
תשובה: ראשית, יישר כוח על הרצון ועל היוזמה. לא אגלה לכם שום דבר חדש אם אומר כי למעשה עדיין לא נכתב בירור הלכתי משמעותי בסוגיה רגישה זו. כאמור במכתבי הקודם, לדעת אותם פוסקים הסוברים כי האם ההלכתית היא האם שהיא מקור הביצית (אני מאמץ עמדה זו כבר שנים רבות)ין ממזרות או חשש ממזרות בפונדקאות של אישה נשואה, אולם גם הם לא התלהבו מהרעיון, וגם במקומות שהתירו הדגישו כי מדובר בהיתר מיוחד ולא בהיתר גורף. בהקשר שלכם נראה לי אפוא כי אם אכן הדבר נעשה לשם שמיים, מרצון להיטיב לזוגות אחרים, ואתם תבואו גם במישור הכלכלי לקראת הזוג המתקשה לשלם את המחיר ההולך ועולה - זה יהיה מימוש של "שעת הדחק" שראוי לעשות זאת. ויישר כוח עצום
שאלה: ייעוד בעולם: אמרו לי שכשהאנשים מסיימים את הייעוד שלהם פה בעולם הם מתים.אז למה אנשים מפחדים למות? למה הם לא יכולים פשוט להבין שאם הם ימותו סימן שהם השלימו את הייעוד והשליחות שלהם פה בעולם? ולמה צריך להיזהר כלכך ולא להסתכן? למה אני לא יכולה לעשות משו מסוכן בטענה שאם אני ימות סימן שזה מה שה החליט כי סיימתי את השליחות שלי פה?
תשובה: אנחנו בני אדם. כבני אדם - אנחנו רוצים לחיות. אמנם, ריבונו של עולם קובע את החיים שלנו לאור הייעוד שלנו בעולם, אולם את כל זה אנחנו לא רואים. אנחנו רואים את מה שיש לנו בעולם, ואת התחושה שהחיים שלנו הם חד-פעמיים, ועל כן אנחנו לא רוצים לאבד אותם. בשל כך, למרות הידיעה העקרונית שחייו של אדם בעולם נקבעים לפי ייעודו - התחושות שלנו הן אחרות, ומכאן הפחדים, ומכאן הרצון לחיות. לא זו בלבד, אלא שאנחנו רואים כי כשאדם עושה משהו מסוכן אכן מתקצרים ימיו, ואם כן - אפשר שיש עוד סיבות למותו של אדם ולא רק השלמת ייעודו. אם כן, אנחנו לא רוצים להגיע לאותם מצבים, כי אם להשלים את ייעודנו. ויישר כוח על השאלה
שאלה: צניעות אישה הרה: כבוד הרב לפי דעתי, אין דבר יותר יפה מאישה בהריון. היא (ביחד עם קדוש ברוך הוא) יצרו חיים חדשים. אז למה זה לא צנוע? למה אסור לאישה הרה להבליט את האושר שלה (את ההריון), זאת אומרת למה אסור ללבוש חולצה צמודה? כמו כן רצוי להדגיש שבציבור החילוני - בכוונה מבליטים עוד בהתחלת ההריון, לעומת הציבור הדתי שמנסה להסתיר. מראש והמשך יום טוב
תשובה: דעתך נשארת דעתך, תאמר אותה לאשתך שתח  כמחמאה על הריונה. על נשים אחרות אסור להביט בגופן על מנת להנות, גם בהריון. חלק מהציבור החילוני נמצא ערכית היכן שהוא נמצא בין היתר בגלל חוסר הגבולות בענייני צניעות. לא מפיהם אנו חיים. יש עניין שלא להבליט את עובדת ההריון עד שאנשים שמים לב לבדם, שאין הברכה שורה אלא על דבר הסמוי מן העין. והייתם קדושים
שאלה: לשון נדר: בוקר טוב, רציתי לדעת: אם אני מתחיל נדר במילים נדר ש. זה נחשב ללשון תקנית של נדר? או שזה פסול?
תשובה: וברכת ד זה נראה יותר לשון שבועה. אבל צריך לדעת את כל הנוסח. בכל מקרה יש להמנע מנדרים ושבועות. בברכת התורה והארץ יהודה הלוי עמיחי מכון התורה והארץ
שאלה: בר מיצווה: לכבוד הרב רציתי לשאול האם ישנה אפשרות שילד יתחייב במצוות לפני שהגיע לגיל בר מצווה עקב שיתפתח גופנית מוקדם מחילה מכבוד הרב כגון (שערות) ב מראש ינון
תשובה: הקורא את המשניות רואה שבכלל אין מושג כזה של בר מצווה. דברי התנאים מלמדים כי גיל ההתחייבות קשור לבשלות הספציפית לנושא מסוים, ואצל כל אחד זה אחרת, ואצל אותו ילד - בכל תחום זה גיל אחר. אלא שכבר בסוף תקופת התנאים אנו רואים "יישור קו", וקביעה כי בן שלוש עשרה למצוות. לפיכך, אין אנו מקדימים את גיל ההתחייבות, גם אם הילד הגיע לבגרות נפשית לדברים שצריך בהם בגרות נפשית, ופיזית - לדברים שצריך בהם בגרות פיזית.
שאלה: מה הם מדדי הצניעות של הבנים?: כשאני מסתכלת מבחינה חיצונית על לבוש של הבנות קל לי לזהות מי מהן שומרת יותר ומי פחות (חצאית ארוכה, גרביים, חולצת 3 4 וכו ) אך על בנים קשה להבחין מי שומר יותר (אם בכלל יש להם הלכות צניעות בלבוש) רציתי לשאול מה מדדי הצניעות של הבנים?
תשובה: לק"י לך. זה נכון שיש מדדים שונים שבהם אפשר לראות מי שומר יותר על ההלכה ועד כמה כל אחד מחמיר. אפשר לתת פה רשימה של דברים שעל פיהן אפשר לזהות, כלשון העם   וכך נמשיך המשך התשובה, מי דוס יותר ומי דוס פחות. הענין, כמו אצל בנות, שיותר מהלבוש זה גם הדרך ארץ והמידות שלא נמדדות באורך וברוחב. אני בטוח שאת מכירה את זה שיש בנות שיש להן לא מעט התמודדויות עם נושא הצניעות, למשל. הן יודעות מה צריכה להיות אורך החצאית, אך מה נעשה? החצאיות שהן מצליחות למצוא באורך הזה (בכוונה אני לא נוקב אורך   כי יש דעות) הן לא יפות. איזו התמודדות זאת? בנים אולי לא יבינו, אך כבת אני בטוח שאת מבינה מה זו ההתמודדות הזו של קניית חצאית שיא המכוערת, אך באורך נכון הלכתית, לעומת חצאית לא יפה, אלא מהממת ומהפנטת שהיא טיף-טיפה קצרה. האם זה אומר משהו על הבת שהיא פחות דוסית? לא יודע, אני רק יודע שיש פה התמודדות לא קטנה ולא קלה, וזו רק דוגמא. אחרי שמבינים שיש ענין מאוד גדול בהסתכלות פנימה, אפשר להאיר טיפה לגבי המעטפת והלכות צניעות של בנים. ב"ה גם לבנים יש הלכות צניעות בלבוש ואפשר למצוא רבים מהם לגבי ענין התפילה אך לא רק (לפעמים זה נוגע בענין של כיתוב על החולצה מאחורה, הלכות ציצית והאם מניחים אותו ישר על הגוף, מכנסיים קצרות, חולצה קצרה, גודל הכיפה ועוד). היות וההלכות האלה, לטוב ולמוטב, הן פחות ענין, אני חושב שיהיה קשה לכמת האם הבחור הוא דוס יותר או דוס פחות בגלל הלבוש. זה דומה למציאות שהבנות היום אולי ל מכירות הלכה ששייכת אליהן - האם שמישהי מקיימת את זה או לא, מדקדקת בזה יותר או פחות, בהכרח יעיד על כל השאר אם הן דוסות או לא? ברור שלא. אותו דבר. כן אפשר לראות על פי ההתנהגות ויש שמקטלגים לאו דווקא על פי ההלכה אלא על גודל הכיפה וצורת ההנחה שלה, איך הבחור מסתובב ביום יום (איזה סוג מכנס? בד   אורך, איזה סוג חולצה? וכו ). אני מקווה שהדברים עזרו ונתנו קצת כיוון. אם יש עוד שאלות לגבי הנושא הזה או לגבי נושאים שונים אפשר בכיף לשלוח ולשאול. הרבה הצלחה, נתנאל netanelweil gmail.com
שאלה: יוגה ומדיטציה כעבודה זרה: כבוד הרב אני רואה הרבה מאוד אנשים שמתרגלים יוגה, מדיטציה, טאי צ י ורייקי ואומרים לי שזה עושה להם טוב ושאני חייב לבוא לשם. בו בעת התעוררה בראשי שאלה האם אלה לא עבודות זרות או כתות ורציתי לדעת מה זה על פי ההלכה. יום טוב.
תשובה: יש כתות הנגועות בע"ז ויש שאינן, הדבר תלוי במה מדובר ומי האדם שמעביר את הדברים. ככלל- אם מדובר בטכניקה בלבד ללא כל קשר או אזכור של כוחות תאולוגיים, הדבר מותר. ובלבד שאינו פוגע כהוא זה ביראת השם התמימה והטהורה. הטוב ביותר לעסוק בתורה שהיא המרפא האמיתי לכל הגוף כמבואר בדברי הגמ  ובמהר"ל ריש נתיב התורה.
שאלה: הצגה בשלושת השבועות: הרב, האם מותר ללכת להצגה בתחילת שלושת השבועות? ההצגה אינה מחזמר, מאמינה שמלווה בשירים רגילים.
תשובה: מנהג ישראל שלא להיות שותף באירוע פומבי של בילוי והנאה בימי בין המצרים.
שאלה: יחס לעבודה זרה: בנוגע לאירועים שקרו לאחרונה. האם מותר לשרוף כנסייה? ברור לי שאסור, בגלל שזה מסכן את מדינת ישראל, מסכן הרבה יהודים בעולם, ומלבה את השנאה לדת בתוך עמנו. אבל אני מתכוון מבחינה הלכתית נטו. האם מותר, בהנחה שזה לא מסכן אף יהודי, לשרוף להרוס מקדש או מזבח וכו של עבודה זרה? אם כן, מדוע רבנים גדולים בישראל אומרים שזה אסור מבחינה מוסרית ערכית הלכתית למרות שתכנית זה מותר? האם בשביל להגן על עם ישראל הם משקרים קצת? מקווה שאני לא מפריע,
תשובה: אני לא יודע לדבר על "רבנים". אני יכול לומר את העמדה שלי בלבד, וראיתי שגם רבנים אחרים פרסמו כך. נתחיל קודם כל במשותף: המשותף הוא חזון בו בארץ ישראל אין עבודה זרה, וכל העמים מכירים באלוהי ישראל, ובאים לירושלים "כי מציון תצא תורה ודבר ד  מירושלים". כיצד משיגים חזון זה? בעולם בו אמונות נאבקות על ידי השמדה הדדית - עושים זאת על ידי השמדה הדדית, וכך הדבר נעשה בימי המקרא. בעולם בו אמונות נאבקות בדרך אחרת - עושים זאת בדרך אחרת. בדיוק כפי שכתב החזון אי"ש על דין "מורידין ולא מעלין" ביחס למי שאינו שומר תורה ומצוות. העמדה הזו היא פנים בית מדרשית, ואינה קשורה לרצון למצוא חן בעיני אחרים (שכן בעיניהם - עצם הרצון שלא תהיה עבודה זרה בארץ הוא רצון פסול), וגם אינה קשורה לשקרים כדי להציל יהודים, אלא מתוך עמדת יסוד לכתחילה. ומעבר לכך, לו היה צריך לשקר כדי להציל יהודים - הייתי עושה זאת. אמנם המהרש"ל על בבא קמא לח ע"א כתב שזה ייהרג ואל יעבור, אולם נראה לי שעמדתו היא עמדת יחיד.
שאלה: כף פלסטיק של תינוק: האכלתי את ביתי התינוקת בכף סיליקון תפו"א שבושל עם בשר, התפו"א היה חמים מעט (ברמה שנותנים לתינוק), לא חם ובוודאי לא רותח. באותה כפית נתתי לה דייסה חלבית שהיתה גם היא חמימה מעט. א. האם הכפית נטרפה? ב. האם היא בולעת באופן כזה שהמאכל חמים מעט?
תשובה: אין בליעת טעם בחום פחות מיד סולדת בו ולכן אין צורך להכשיר את הכף.
שאלה: רציתי לשאול האם בדבר המיוצר: בחו"ל ומיובא לארץ באישור הרבנות הראשית לישראל יש לחשוש לאיסור חדש וכמו כן לבישולי עכו"ם לדעת מרן
תשובה: בנוהל מחלקת היבוא דבר שמקבל אישור הרבנות נבדק ו: 1. אין חשש חדש. 2. בישול ישראל כדעת הרמ"א
שאלה: כורסה חשמלית בשבת: לכבוד הרב, רציתי לשאול אם אדם חולה שמאד קשה לו לשבת _ הוא יכול לשכב או לשבת בכורסה חשמלית ולהתאים את התנוחה הטובה. האם מותר להשתמש בכיוון הכורסה בשבת. מדובר על אבא שלי נ"י בן 89 שנפל ושבר כמה צלעות. היום בפעם הראשונה הוא הצליח לשבת לזמן קצר גם על כסא עם כרית מיוחדת. הלוואי שעד שבת יצליח יותר. אבל אם לא אז אפשר לכוון את הכורסה לתנוחה שמתאימה לו או להשתדל למצוא תנוחה טובה לפני שבת ולא להזיז את הכורסה? מדובר על כורסה של ד"ר גב לייזי בוי מהסדרה של סטנד אפ. ושבת אביבה
תשובה: אני לא יודע טוב מספיק כיצד כל הדבר הזה עובד. אני מציע, גם כחלק מכיבוד אב, לפנות למומחים בתחום, אולי למכון צמת, ולבדוק מה ניתן לעשות. יישר כוח
שאלה: איך לנצל את הזמן בחופש?: א ישר כח על האתר! איך אפשר לנצל את החופש בצורה נורמלית?(לא לעבוד כי זה מתנגש בטיולים שמפוזרים בחופש!) תיזכו למצוות! נ.ב.מקווה שהשאלה הזאת לא מופיעה כבר אבל לא ראתי קטגוריה מתאימה לחפש שם את התשובה.
תשובה: לק"י לך ראשית, על המילים החמות. זה באמת מרבה כח להמשיך במה שאנו עושים פה באתר. שנית, אנחנו מאוד מעריכים את החיפוש שניסית לעשות קודם כדי למצוא אם כבר נכתבה תשובה לשאלה שלך. הניצול הכי טוב לחופש נובע מתוך שליטה על הזמן והתכנון שלו. יש כמה וכמה כלים שניתן להביא שקשורים בזה וחלק מהם מופיעים בתשובות ובמאמרים שמצורפים בקישוריות הבאות. אני מקווה שהקישוריות האלו עזרו לך, ואם לא נשמח להרחיב. אם יש לך עוד שאלות, בנושא זה או בנושאים אחרים, אפשר תמיד להרגיש בנח לפנות ולשאול. חופש נעים, מהנה ומנוצל! נתנאל netanelweil gmail.com